သုံးတတ်လျှင် ဆေး၊ မသုံးတတ်လျှင် ဘေး

သုံးတတ်လျှင် ဆေး၊ မသုံးတတ်လျှင် ဘေး သည် မြန်မာဆိုရိုးစကား ဖြစ်သည်။

အဓိပ္ပာယ်

သုံးတတ်လျှင် ဆေး၊ မသုံးတတ်လျှင် ဘေး: ဆေးဝါးသည် မှန်ကန်စွာ သုံးစွဲပါက ရောဂါကို ပျောက်ကင်းစေနိုင်သော်လည်း မှားယွင်းစွာ သုံးစွဲပါက အန္တရာယ်ဖြစ်စေနိုင်သည်။

ဆိုလိုသည်မှာ မည်သည့်အရာမဆို သုံးစွဲနည်းကို သေချာစွာ နားလည်မှ အကျိုးရှိပြီး သုံးစွဲနည်းကို မသိပါက အန္တရာယ်ပင် ဖြစ်စေနိုင်ကြောင်းကို ဖော်ပြသည်။ ဤဆိုရိုးစကားသည် ဆေးဝါးများသာမက အခြားအရာများ (ဥပမာ-နည်းပညာ၊ အတတ်ပညာ) နှင့်လည်း သက်ဆိုင်နိုင်ပြီး သုံးစွဲနည်းကို သေချာစွာ လေ့လာရန် အရေးကြီးကြောင်းကို အလေးပေးဖော်ပြသည်။ တန်ဆေး လွန်ဘေး ဟူသော ဆိုရိုးစကားနှင့်လည်း ဆက်စပ်မှုရှိသည်။

ကိုးကားချက်များ

   "သုံးတတ်လျှင် ဆေး၊ မသုံးတတ်လျှင် ဘေးဟူသော စကားတစ်ရပ်ရှိသည်။ ဆေးပင်ဖြစ်သော်လည်း အသုံးမတတ်ပါက အသက်ဘေးအန္တရာယ် ဖြစ်စေနိုင်သည်။" [၁၃၃၃] မြဝတီ၊ ၁၉၊ ၇။ ၁၅၆။
   "တန်ဆေး လွန်ဘေး၊ သုံးတတ်လျှင် ဆေး၊ မသုံးတတ်လျှင် ဘေးဟူသော ဆိုရိုးစကားများအတိုင်း ခေါင်းကိုက်ပျောက်ဆေး သို့မဟုတ် အကိုက်အခဲပျောက်ဆေးများကို မှီဝဲသုံးစွဲရာတွင် အထူးသတိပြု ဆင်ခြင်သင့်ပေသည်။" [၁၃၄၀] မြဝတီ၊ ၂၆၊ ၈။ ၁၀၃။

ကိုးကား

Category:မြန်မာဆိုရိုးစကားများ